21.		Žiadosť o delegovanie miestnej príslušnosti správy dane
			na iného správcu dane
			(§ 8 zákona č. 563/2009 Z. z. o správe daní – daňový poriadok)
MONET, spol. s r.o., Mládežnícka 17, Veľké Kapušany, IČO, DIČ, IČ DPH
						Finančné riaditeľstvo SR 
Košice, 14. 3. 2022					Lazovná 63, 974 01 Banská Bystrica
Vec:		Žiadosť o delegovanie miestnej príslušnosti
Podľa § 8 zákona č. 563/2009 Z. z. o správe daní – daňový poriadok) žiadame o delegovanie miestnej príslušnosti na správu dane z Daňového úradu NITRA na Daňový úrad TRENČÍN.
Žiadosť odôvodňujeme tým, že zamestnanec Daňového úradu NITRA, je v súčasnosti správcom dane našej spoločnosti, ktorý bol naším zamestnancom, a preto by mohlo byť spochybnené dodržiavanie základných zásad správy daní podľa § 3 daňového poriadku. Zmenu miestnej príslušnosti navrhujeme od 1. apríla 2022.
Imrich Púčik, v. r., konateľ spoločnosti
Poznámka k delegovaniu miestnej príslušnosti
Postup pri delegovaní miestnej príslušnosti na iného správcu dane upravuje § 8 zákona č. 563/2009 Z. z. o správe daní – daňový poriadok. Podľa odseku 1 môže na návrh daňového subjektu alebo aj na podnet správcu dane druhostupňový orgán delegovať miestnu príslušnosť na správu daní na iného správcu dane, ak považuje takýto návrh za opodstatnený.
Rozhodnutie o delegovaní druhostupňový orgán doručí daňovému subjektu a príslušným dotknutým správcom dane. Proti tomuto rozhodnutiu nie sú prípustné opravné prostriedky.
Delegovanie miestnej príslušnosti na správu dane na iného správcu dane možno aj z dôvodu, že daňový subjekt má prevažujúcu činnosť v pôsobnosti iného správcu dane, napr. v pôsobnosti Daňového úradu Žilina sa daňový subjekt sústredenú výrobu nábytku, pričom správcom dane podľa jeho sídla je Daňový úrad Trenčín. Rovnako sa postupuje aj pri delegovaní príslušnosti medzi daňovým subjektom a úradom pre vybrané daňové subjekty.
Forma žiadosti nie je určená; podanie o delegovaní miestnej príslušnosti podlieha povinnosti zaplatiť správny poplatok vo výške 9,50 € (položka 143 sadzobníka správnych poplatkov).